Els especialistes destaquen el significatiu canvi en el paisatge que van implicar, en època romana, la construcció de viles al costat de la mar



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2021/12/2q/seminari-villes-maritimes/&url=/com/noticies/2021/12/2q/seminari-villes-maritimes/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2021/12/2q/seminari-villes-maritimes/&url=/com/noticies/2021/12/2q/seminari-villes-maritimes/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2021/12/2q/seminari-villes-maritimes/&url=/com/noticies/2021/12/2q/seminari-villes-maritimes/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2021/12/2q/seminari-villes-maritimes/&url=/com/noticies/2021/12/2q/seminari-villes-maritimes/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Els especialistes destaquen el significatiu canvi en el paisatge que van implicar, en època romana, la construcció de viles al costat de la mar

17/12/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge seminari-villes-maritimes Seminari\_Internacional\_Vil-les\_maritimes\_21DLL66
Diapositiva actual

Recurs d'imatge seminari-villes-maritimes Seminari\_Internacional\_Vil-les\_maritimes\_21DLL70

Recurs d'imatge seminari-villes-maritimes 20211217\_115126

Recurs d'imatge seminari-villes-maritimes 20211217\_120315

Recurs d'imatge seminari-villes-maritimes Seminari\_Internacional\_Vil-les\_maritimes\_21DLL54

Recurs d'imatge seminari-villes-maritimes Seminari\_Internacional\_Vil-les\_maritimes\_21DLL75

* [![ seminari-villes-maritimes Seminari_Internacional_Vil-les_maritimes_21DLL66](/com/noticies/2021/12/2q/seminari-villes-maritimes/Seminari_Internacional_Vil-les_maritimes_21DLL66.jpg)](#)
* [![ seminari-villes-maritimes Seminari_Internacional_Vil-les_maritimes_21DLL70](/com/noticies/2021/12/2q/seminari-villes-maritimes/Seminari_Internacional_Vil-les_maritimes_21DLL70.jpg)](#)
* [![ seminari-villes-maritimes 20211217_115126](/com/noticies/2021/12/2q/seminari-villes-maritimes/20211217_115126.jpg)](#)
* [![ seminari-villes-maritimes 20211217_120315](/com/noticies/2021/12/2q/seminari-villes-maritimes/20211217_120315.jpg)](#)
* [![ seminari-villes-maritimes Seminari_Internacional_Vil-les_maritimes_21DLL54](/com/noticies/2021/12/2q/seminari-villes-maritimes/Seminari_Internacional_Vil-les_maritimes_21DLL54.jpg)](#)
* [![ seminari-villes-maritimes Seminari_Internacional_Vil-les_maritimes_21DLL75](/com/noticies/2021/12/2q/seminari-villes-maritimes/Seminari_Internacional_Vil-les_maritimes_21DLL75.jpg)](#)

Les viles marítimes romanes han servit com a espais d'esbarjo i descans estiuenc, però també com a explotació per als recursos agrícoles i pesquers. En les costes de la mar Mediterrània encara persisteixen vestigis d'aquelles activitats i dels llocs que es van usar per a l'entreteniment i el treball. La seua construcció al costat de la mar va suposar un canvi significatiu en el paisatge que, des de llavors, s'ha anat adaptant a la configuració natural del litoral que ha provocat, a vegades, profundes alteracions.

Aquesta transformació, així com les seues característiques i el final d'aquestes construccions en l'occident romà, han sigut alguns dels temes abordats pels especialistes universitaris i d'altres institucions vinculades a l'arqueologia nacional i internacional durant el primer d'una sèrie de seminaris internacionals que organitzen l'Àrea d'Història Antiga i el grup d'investigació Antiqua de la Universitat Jaume I de Castelló dedicats a les viles marítimes.

En la conferència inaugural, «El *palatium* d'Anzio i l'organització d'una vila marítima», la professora Giulia Baratta, de la Università di Macerata (Itàlia), ha explicat com es materialitza aquesta adaptació a la costa i, en alguns casos, alteració del contorn, en estudiar les restes de les grans viles del centre i sud d'Itàlia, on és freqüent observar talls artificials de penya-segats i xicotets promontoris, esculleres col·locades a certa distància de la costa, molls, àrees d'atracada, estanys de peixos o construccions de nimfeus i ponts.

El professor Darío Bernal, de la Universitat de Cadis, ha destacat com l'aqüicultura va ser un exponent del luxe dels propietaris de l'època republicana i dels inicis de l'època romana imperial durant la seua conferència «*Villae maritimae*, salaons i ostreïcultura a Baetica». Posteriorment, la doctora Marta Prevosti, de l'Institut Català d'Arqueologia Clàssica, ha detallat com la vila constituïa el centre d'una finca o *fundus* (territori d'explotació), l'objectiu de la qual era produir excedents, considerant-se la vila nucli de residència, maneig i gestió de la propietat durant la conferència «*Villae etiam sunt maritimae*. La costa nord de la Tarraconensis».

El professor Manuel Olcina, director del MARQ d'Alacant, ha destacat la funció econòmica i de vertebració del territori localitzat en la perifèria, que implicava que com més gran fora el seu poder econòmic, major seria el luxe en la construcció en una intervenció titulada «Vivers de peixos romans i *villae maritimae* en el sud valencià». Per part seua, la professora Annalissa Marzano, de la University of Reading, ha impartit la conferència «L'acquacoltura romana e le ville marittime» en la qual ha exposat alguns dels últims treballs sobre l'altíssima densitat de testimoniatges arqueològics de la costa d'Itàlia i les formes d'explotació del paisatge litoral.

No es disposa de molta informació sobre el concepte d'aquesta mena d'explotacions, ja que els mateixos autors antics utilitzen el terme per a designar coses diferents i és molt difícil trobar estudis sobre la concepció de les viles a Roma, perquè els escriptors llatins a penes el van reflectir en els seus textos. En el cas de les viles marítimes, el concepte ha suscitat una certa controvèrsia entre els investigadors de l'antiguitat i ha sigut transmès per la literatura llatina a partir del tercer quart del segle I a. C. (Plini, Corneli Ne­pot, Ciceró, Marcial o Columel·la, entre altres), com ha explicat el professor Marc Mayer, de la Universitat de Barcelona, qui s'ha centrat durant la seua conferència en la visió de «Ciceró i les seues viles marítimes».

L'última de les conferències de la primera jornada, realitzada per la doctora Trinidad Pasíes, del Servei d'Investigacions Prehistòriques de la Diputació de València, sota el títol «Paviments musius dels Banys de la Reina (Calp): diagnòstic d'alteracions i projecte d'intervenció (2005-2009)», la investigadora ha explicat que malgrat enfrontar-se a nombrosos problemes arqueològics, com la mala conservació o la urbanització del litoral, les excavacions han aportat en els últims anys gran quantitat d'informació sobre la naturalesa, característiques constructives i decoració d'aquests establiments.

La jornada del divendres ha estat dedicada a la visita dels jaciments de Vinamargo (Castelló de la Plana) i la vila marítima de Sant Gregori (Borriana), en la qual el doctor José Manuel Melchor, del Museu Arqueològic de Borriana, ha impartit la conferència «Projecte arqueològic de Sant Gregori (Borriana): una finestra al coneixement de les viles marítimes al territori de Saguntum», en la qual ha explicat les característiques i usos d'aquestes edificacions en la zona de la costa castellonenca.

En opinió del coordinador del seminari, el professor Josep Benedito Nuez del Departament d'Història, Geografia i Art, «les recents investigacions permeten abastar sota altres perspectives el concepte de vila marítima, d'ací l'interès de celebrar aquest seminari internacional» que tindrà altres edicions en els pròxims anys «en les quals tractarem de revelar com evolucionen en l'arquitectònic i en el funcional, és a dir, en la relació d'aquestes viles amb la mar i amb l'ocupació dels espais costaners».

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00